Mesilasema saab natuke ruumi munemiseks, kuid praegu munetavatest munadest kasvavad mesilased kooruvad peakorje ajal. Nemad jäävad ainult selle aja tarumesilasteks. Korjest osa ei võta eriti. Siinkandis on peakorje olnud enamasti olenevalt ilmast juuli algusest kuni 22. juulini. Üks erandlik aasta on olnud, kui suve soe jõudis juuli lõpus. Sel aastal kasvas tarukaal nädal aega juuli viimasel nädalal. Taimed on kapriissed: nad vajavad sooja, et nektarit eritada. Neile ei piisa +20, vaid  vajavad palju enamat.